钦定古今图书集成/理学汇编/字学典/第103卷 > 韩滉
## 钦定古今图书集成/理学汇编/字学典/第103卷 > 韩滉

按《唐书韩休传》：“休子滉，字太冲，以荫补左威卫骑曹
参军。贞元元年，加检校左仆射同中书门下平章事，
赠太傅，谥曰忠肃。滉书得张旭笔法，尝自言不能定
笔，不可论书画。以非急务，故自晦，不传于人。”

按崔备《壁书飞白萧字记》：“壁书萧字者，梁侍中萧子云之所飞白也。韩晋公领浙西之岁，得于建邺佛寺，
置之南徐官舍。晋公翰墨，代无等俦，自获壁书，施榻
于下，耽翫研味，略无已时。”

按《书史会要》：“滉工隶书章草。”